**לשם מה מותחים גבול**

**לודוויג ויטגנשטיין, חקירות פילוסופיות פסקה 499**

באומרך "לצירוף המילים הזה אין כל מובן" אתה מוציא אותו מתחום השפה ובכך אתה תוחם את גבולות השפה. אבל יכולים להיות נימוקים מנימוקים שונים למתיחת גבול. אם אני מקיף איזור מסוים בגדר, בקו, או בדרך אחרת כלשהי, אזי המטרה עשויה להיות למנוע ממישהו להיכנס או לצאת; אבל זה עשוי גם להיות חלק ממשחק שבו על השחקנים, נניח, לקפוץ מעל הגבול; או שיש בכך כדי לציין היכן נגמרת נחלתו של אדם אחד ומתחילה זו של אדם אחר; וכו'. לפיכך, אם אני מותח גבול, עדיין אין בכך כדי לומר לשם מה אני מותח אותו.

**משנה נדרים ג יא**

"קונם שאיני נהנה לערלים", מותר בערלי ישראל ואסור במולי אומות. "קונם שאיני נהנה למולים", אסור בערלי ישראל ומותר במולי עכו"ם, שאין הערלה קרויה אלא לשם עכו"ם, שנאמר: "כי כל הגוים ערלים, וכל בית ישראל ערלי לב" (ירמיה ט); ואומר: "והיה הפלשתי הערל הזה" (שמואל א יז); ואומר: "פן תשמחנה בנות פלשתים, פן תעלוזנה בנות הערלים" (שמואל ב א).

**ישראל קדושים עמ' 22**

והמילה היא המעידה על אבר התאוה דבני ישראל שהוא קודש לה' .ואפילו ערלי בני ישראל נקראים מולים, רצה לומר השקועים בתאוות וחוטאים. דפושעי אומות העולם בגופן, היינו בעבירה אבל בישראל הוא קרקפתא דלא מנח תפילין כמו שאמרו בראש השנה י"ז א'. היינו באומות העולם, שכל הגויים ערלים ושקועים בתאוות באמת במעמקי נפשותם, על ידי עבירות ותאוות נכתם עוונם ונשקע נפשם בעמקי שאול תחתית. אבל בישראל כבר שמו יתברך העיד על שורש בנין הכנסת ישראל ביציאת מצרים שהם גדורים מעריות, והוא חותם המילה שבבשרינו שהוא עדותו יתברך בדבר הצריך עדות, לפי שבהאי עלמא דשקרא האמת נעלם. ויש שלמראית עין אינו כן, אבל מכל מקום האמת הוא כך דהכל ממנו יתברך יצאו כבושים. ואפילו הבועל ארמית דמימשכא ערלתו, הרי המשוך גם הוא מהול באמת מן התורה, ואין צריך לחזור למולו אלא משום מראית העין, וזהו דלא מבשקר ליה למראית העין. כי האדם אפילו הגדול בענקים כאברהם אבינו ע"ה יראה לעינים לבד, וה' אשר יראה ללבב יציל גם אותם.

**דברי סופרים יט**

כמו שכל הגדול מחבירו יצרו גדול הימנו... כך כל מי שיצרו גדול מחבירו זה סימן שהוא הגדול ממנו מצד הניצוצות קדושות שבו גם כן. כי זה לעומת זה עשה האלהים בכל אחד, והבחירה בידו... וכל אותן שבעה שאין להם חלק לעולם הבא, שנמנו בפרק חלק מכלל הדורות כולם, שנראה שהיו היותר גרועים מכולם, היו מוכנים גם כן להיות היותר גדולים...

וזכו ישראל במתן תורה להיות גוי אחד בארץ ועם לבדד ישכון, להפריד חלק הטוב מחלק הרע, ונשארו הם כולם קודש לה', כמו שנאמר (ירמיה ב, ג) קודש ישראל לה', והאומות כולם בתכלית הרע וקוצים כסוחים, וכידוע בסוד זכה נוטל חלקו וחלק חבירו כו'.[[1]](#footnote-1) ומצינו גם גוי נקרא חבירו בשבת (קנ, א), דגם בהם כל זמן שיש להם קיום בעולם הזה יש בהם איזה ניצוץ קדוש המחיה, שצריכים ישראל לקלוט כל אחד השייך לו, והוא מוסר לו חלק הרע שבו השייך לו, שמצד הזה הם קרויים חברים במאמר זכה כו' הנזכר. ויש גם בישראל כן בעולם הזה, שיש צדיק ורשע, אבל סוף הכל דכל ישראל יש להם חלק לעולם הבא.

**רסיסי לילה נב**

אבל פורים הוא אות הברית בין ישראל לאביהם שבשמים מצד שורש הנעלם בעולם הזה, ושגם בעת ההעלם וההסתרה במעמקי לבם דבוקים בהש"י... ויובן זה גם כן בלשון רש"י אאסתר להיות לי לשם, כוונתה על שורשה המורה על שכינתו יתברך בתחתונים, ושהיא בגלות עם ישראל דשוכנת אתם בתוך טומאותם לגמרי גם כן, ועד שאין שום דבר חוצץ ומבדיל בין שכינתו יתברך בתוכינו. ואפילו מי שנלקחה לבית גוי ומלך אדיר כזה, ונבעלה לו כמה פעמים וילדה ממנו, והיא בביתו תמיד ובבית הצלמים, והיש טומאה גדולה מזה. ועם כל זה היא בצדקתה מתחלה ועד סוף בשווה, ולא שינה כל זה מקדושתה כלום, עד שלבשתה רוח הקודש באותו עת שהלכה לבית הטמא. וזה מורה על כלל קדושת כנסת ישראל שנתברר אז שהוא כן, שאין שום דבר טומאה שבעולם מטנפם כלל.

**דברי סופרים לד**

הרע שונא את הטוב ואין חושק לידבק בו כלל, וכידוע מה שאמרו אין ארור מדבק בברוך,[[2]](#footnote-2) ולא אמרו בהיפך אין ברוך כו', רק שהארור אין רוצה. ואף דשם אליעזר רצה, היינו לפי שהיה מוכן לצאת מכלל ארור לכלל ברוך, כמו שאמרו (שם ס, ז) על פסוק בא ברוך ה'. ועל כן לא אמר בהדיא, רק ברמז אולי לא וגו', כי עדיין לא יצא לכלל ברוך עד הזדמנות רבקה. ובהתחלת הליכתו התחיל גם כן דבר זה דיציאתו לברוך, ועל כן הרגיש קצת מזה, ומכל מקום לא רצה לזה בהתגלות, כי עדיין היה ארור מצד ההתגלות. וגבי רבקה אמרו גם כן על פסוק ואיש לא ידעה אפילו אדם לא תבע בה, על שם לא ינוח שבט הרשע (על גורל הצדיקים) וגו', שאין לו שום חשק ונייחא לחלק הרע מחלק הטוב.

ואשת פוטיפר אמרו ז"ל (הובא ברש"י מקץ לט, א) דראתה באצטגנינות שיישא בתה, והייתה לה שייכות. ובפרעה שתבע למיילדות לדבר עבירה, והם יוכבד ומרים, נראה לי לפי שמשה רבנו ע"ה קיבל גרים וערב רב ממצרים, וממרים יצא דוד ומשיח דנהרו אליו עמים רבים, ואמרו ז"ל (שוח"ט כא, א) דיבוא רק לתת מצוות לאומות, ומצד זה הייתה לו קצת שייכות להם. וכל זה באותם שלא נתחברו באמת, רק שהיה להם חשק, על כורחך הוא על ידי קצת שייכות.

ואותם שנתחברו באמת כשלמה ושמשון, וכן אחשורוש ואסתר, ושכם עם דינה, וזמרי עם כזבי, ויעל עם סיסרא, ודאי היה להם שייכות שהיה איזה ניצוצי קדושה ברע ההוא שהיה חושק לידבק בקדושה השייכת לו, וכדרך שכתב בעשרה מאמרות (מאמר אם כל חי) דמיעל יצא רבי עקיבא, וכן כזבי, כתב האריז"ל דהיא נשמת דינה, וכן בכולם החשק היה מצד הניצוצות קדושה ועל כן נדבק באמת.

וכן ליהפך פעמים האהבה מצד הרע שיש בהטוב ועל ידי זה נדבק, וזה סוד מה שאמר ברעיא מהימנא (זוה"ק ח"ג רעו, א) באסתר דהיה שדית במקומה, ופירש האריז"ל דהוא צד הרע שבה מעץ הדעת טוב ורע שהפרידתו ממנה כשזכתה לנבואה ורוח הקודש, והחלק ההוא הוא שאהב אחשורוש בתחילה. ועל כן אז אין אסתר מגדת מולדתה ואת עמה, שהוא מצד הקדושה דאין לה שייכות לאחשורוש רק למרדכי שהיתה באמנה אתו, עד אח"כ שאמרה עכשיו ברצון ליאסר למרדכי (מגילה טו, א), שלבשתה רוח הקודש (שם) ונכנסה לו מצד הקדושה שבה שרצתה לעורר הניצוצות קדושות שבו. ותחלה כעס עליה, היינו על צד הקדושה שעל זה לא היה לו אהבה, עד שבא מלאך כמו שאמרו ז"ל (עיין שוח"ט כב), היינו שנתעורר הניצוצות קדושה שהיה גנוז בו גם כן שביקשה היא לקלוט אז הימנו שעל ידי זה היתה מחיית עמלק ואבדן המן, ואז אח״כ הגידה עמה ומולדתה.

**זוהר כרך ג דף רעה עמוד ב (רעיא מהימנא פרשת כי תצא)**

ואי תימרון שום ביש עלה דאסתאבת באחשורוש, וזכתה לאתלבשא בה רוחא דקדשא, הדא הוא דכתיב (אסתר ה) ותלבש אסתר מלכות, הא אמר קודשא בריך הוא (ישעיה מב) אני יי' הוא שמי וכבודי לאחר לא אתן ותהלתי לפסילים, ורוחא דקדשא שכינתא הות דאיהי שם דאתלבשת באסתר. אבל רבנן ווי לאינון דאכלין תבן תבל דאורייתא (חמור דאורייתא דאתחשיב ח"כם מ"ופלא ו"רב ר"בנן) ולא ידע בסתרי דאורייתא...

ואי תימא דאתייחד עמה אף על גב דהוו בביתא חדא ח"ו, אלא כגוונא דיוסף דאתמר ביה (בראשית לט) ותנח בגדו אצלה, ולא לבושו אלא בגדו, לישנא דבוגדים בגדו. והכא סתרא רברבא, ובגין דא אסתר לישנא דסתראה, אתה סתר לי, שכינתא אסתירת לה מאחשורוש ויהיב ליה שידה באתרה, ואתהדרת איהי בדרועיה דמרדכי. ומרדכי דהוה ידע שמא מפרש ושבעין לשון עבד כל דא בחכמתא... ובגין דאסתר אתלבשת שכינתא בה חזיא הות למעבד עמה כמה סגולות, כגוונא דשרה קודשא בריך הוא נטיר לה בגין שכינתא דהות עמה נטיר לה מפרעה, ואפי' לבושה ותכשיטיה בכלהו שוי קודשא בריך הוא סגולות בגין שכינתא ובגין דא אתא פרעה לסנדלא מחא ליה עמיה, והכי נמי בכל תכשיטין דילה בכל תכשיט ותכשיט דהוה נגע ביה מחי ליה עד דאתפרש מנה ההוא טמא ואחזר לה לבעלה. ואי בתכשיטין דילה כך כ"ש מאן דנגע בגופא, ואפי' באצבע דילה לסטרא דיחודא. והזר הקרב יומת דקודשא בריך הוא לא יהיב ליה רשו למקרב גבה הדא הוא דכתיב (ישעיה מב) אני יי' הוא שמי וכבודי לאחר לא אתן.

**עץ חיים שער מט פרק ו**

וזהו ענין אסתר שהיתה מנחת שידה במקומה ומזדווגת עם אחשורוש, כמ"ש פרשת תצא דף רע"ו ובתקונים ד"ן, והוא קליפת נגה שלה מבחינת הרע הנקרא שד. והייתה יודעת היא ומרדכי להשביע השד היצה"ר שלה ע"י שם המפורש כנזכר שם, שיתלבש בדמות גוף וילך אל אחשורוש. ומשם נולד דריוש בן אסתר, מצד השידה ההיא שלה, והרי הוא בן אסתר ממש, לכן היה חציו טוב וחציו רע. [הגהה - צמח עם האמור באסתר כאן תבין מ"ש ביוסף ותנח בגדו אצלה היינו בחינת הלבוש וינס חוצה היינו פנימית]. לכן היה גוי וגם צוה שיבנה בהמ"ק, כי הוא נתן רשות תחלה קודם שמלך כורש.

**דברי סופרים כח**

ועל כן רבי מאיר גמר תורה מפומיה דאחר, כי הוא מזרע נירון קיסר מזרע עשיו, וכידוע דזהו הציד בפיו, דסתם מתניתין רבי מאיר, שהוא יסוד תורה שבע"פ – היה בפיו. ועד שלא ניתנה תורה ולא נבחרה אומה ישראלית היה נחשב גרים העתידים לצאת ממנו מזרעו, אבל באמת גר שנתגייר כקטן שנולד ובשם ישראל יכונה ואין נקרא עוד זרע עשו. וזה שאמר אנכי עשו וגו', היינו אותם ניצוצות קדושה שאתה מרגיש בפיו, שזהו שורש עשו שהיה יצחק אוהב על ידי הציד שבפיו, הוא באמת אנכי ואינן שלו כלל, כי אפילו הגרים בשם ישראל יכונה.

1. חגיגה טו ע"א: א"ל מאי דכתיב (קהלת ז, יד) גם את זה לעומת זה עשה האלהים אמר לו כל מה שברא הקב"ה ברא כנגדו ברא הרים ברא גבעות ברא ימים ברא נהרות אמר לו ר"ע רבך לא אמר כך אלא ברא צדיקים ברא רשעים ברא גן עדן ברא גיהנם כל אחד ואחד יש לו ב' חלקים אחד בגן עדן ואחד בגיהנם זכה צדיק נטל חלקו וחלק חברו בגן עדן נתחייב רשע נטל חלקו וחלק חברו בגיהנם. [↑](#footnote-ref-1)
2. בראשית רבה נט, ט: ויאמר אליו העבד הה"ד (הושע יב) כנען בידו מאזני מרמה לעשוק אהב, כנען זה אליעזר, בידו מאזני מרמה, שהיה יושב ומשקיל את בתו ראויה היא או אינה ראויה, לעשוק אהב, לעשוק אהובו של עולם זה יצחק אמר אולי לא תאבה ואתן לו את בתי, א"ל אתה ארור ובני ברוך ואין ארור מתדבק בברוך. [↑](#footnote-ref-2)